
LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL UŽIMTUMO DIDINIMO PROGRAMŲ RENGIMO IR JŲ FINANSAVIMO TVARKOS APRAŠO PATVIRTINIMO  

2017 m. gegužės 23 d. Nr. A1-257
Vilnius


Vadovaudamasis Lietuvos Respublikos užimtumo įstatymo 48 straipsnio 3 dalimi, Lietuvos Respublikos Vyriausybės 2016 m. spalio 5 d. nutarimo Nr. 979 „Dėl įgaliojimų suteikimo įgyvendinant Lietuvos Respublikos užimtumo įstatymą“ 1.2.7 papunkčiu:
1. T v i r t i n u Užimtumo didinimo programų rengimo ir jų finansavimo tvarkos aprašą (toliau – Aprašas) (pridedama). 
Punkto pakeitimai:
Nr. A1-239,
2025-05-05,
paskelbta TAR 2025-05-05, i. k. 2025-07998            

2. Neteko galios nuo 2025-05-06
Punkto naikinimas:
Nr. A1-239,
2025-05-05,
paskelbta TAR 2025-05-05, i. k. 2025-07998        
Punkto pakeitimai:
Nr. A1-911,
2022-12-30,
paskelbta TAR 2022-12-30, i. k. 2022-27659            

3. P a v e d u įsakymo vykdymo kontrolę viceministrui pagal veiklos sritį.
4. Šis įsakymas įsigalioja 2017 m. liepos 1 d.



Socialinės apsaugos ir darbo ministras			Linas Kukuraitis

PATVIRTINTA
Lietuvos Respublikos socialinės apsaugos ir 
darbo ministro 2017 m. gegužės 23 d. įsakymu 
Nr. A1-257
(Lietuvos Respublikos socialinės apsaugos ir 
darbo ministro 2022 m. gruodžio 30 d. įsakymo 
Nr. A1-911
redakcija)

UŽIMTUMO DIDINIMO PROGRAMŲ RENGIMO IR JŲ FINANSAVIMO TVARKOS APRAŠAS

I SKYRIUS 
BENDROSIOS NUOSTATOS

1. Užimtumo didinimo programų rengimo ir jų finansavimo tvarkos aprašas (toliau – Aprašas) nustato užimtumo didinimo programų rengimo principus, jų rengimo ir finansavimo tvarką. 
2. Lietuvos Respublikos užimtumo įstatymo 48 straipsnio 3 dalyje nurodytos institucijos ir (ar) įstaigos (toliau kartu – Institucijos ir (ar) įstaigos), siekdamos Užimtumo tarnyboje registruotų asmenų, nurodytų Užimtumo įstatymo 48 straipsnio 2 dalyje (toliau – Tikslinės grupės) tvaraus užimtumo, rengia užimtumo didinimo programas. Savivaldybės institucija, vykdydama Lietuvos Respublikos vietos savivaldos įstatymo 7 straipsnio 16 punkte numatytą valstybinę (valstybės perduotą savivaldybėms) funkciją, rengia ir tvirtina užimtumo didinimo programą, skirtą toje savivaldybėje gyvenančioms Tikslinėms grupėms. 
Punkto pakeitimai:
Nr. A1-455,
2023-07-05,
paskelbta TAR 2023-07-05, i. k. 2023-14045            

3. Institucijos ir (ar) įstaigos, įgyvendinančios užimtumo didinimo programas ir norinčios gauti bei pateikti informaciją apie užimtumo didinimo programose dalyvaujančius asmenis, turi registruotis Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) valdomoje informacinėje sistemoje kaip elektroninių paslaugų vartotojos ir susikurti vartotojų paskyras. Institucijos ir (ar) įstaigos, gavusios Užimtumo tarnybos suformuotą pasiūlymą asmeniui dalyvauti užimtumo didinimo programoje, per 10 darbo dienų nuo šio pasiūlymo gavimo vartotojo paskyroje elektroniniu būdu informuoja apie asmens dalyvavimą užimtumo didinimo programoje ar atsisakymą dalyvauti arba neatvykimą dalyvauti be svarbių priežasčių. 
Punkto pakeitimai:
Nr. A1-705,
2024-10-24,
paskelbta TAR 2024-10-24, i. k. 2024-18486            

4. Apraše vartojamos sąvokos suprantamos taip, kaip jos apibrėžtos 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Užimtumo įstatyme, Lietuvos Respublikos piniginės socialinės paramos nepasiturintiems gyventojams įstatyme, Lietuvos Respublikos socialinių paslaugų įstatyme ir Lietuvos Respublikos vietos savivaldos įstatyme.

II SKYRIUS
UŽIMTUMO DIDINIMO PROGRAMŲ RENGIMO PRINCIPAI

5. Užimtumo didinimo programos rengiamos vadovaujantis šiais principais:
5.1. bendradarbiavimo – aktyvus gyvenamosios vietovės bendruomenės įtraukimas į veiklą, skatinant jos iniciatyvą, bendradarbiavimas su visomis suinteresuotomis institucijomis, organizacijomis. Užimtumo didinimo programa rengiama konsultuojantis, o įgyvendinama bendradarbiaujant su Užimtumo tarnyba, socialiniais partneriais, organizacijų ir vietos bendruomenių atstovais, atstovaujančiais darbo ieškančių asmenų grupių interesams;
5.2. kompleksiškumo – įgyvendinant užimtumo didinimo programas, turi būti kompleksiškai sprendžiamos asmenų užimtumo problemos, įtraukiant savivaldybes, Užimtumo tarnybą, socialinius partnerius ir organizacijas;
5.3. individualumo – Aprašo 6.5.1 papunktyje nurodytos paslaugos (toliau – Paslaugos)  turi būti teikiamos ir (ar) Aprašo 6.5.2 papunktyje nurodytos priemonės (toliau – Priemonės) įgyvendinamos atsižvelgiant į individualius asmenų poreikius, jų motyvaciją, įsidarbinimą ribojančias aplinkybes ir galimybes integruotis į darbo rinką;
5.4. tęstinumo – Paslaugų ir (ar) Priemonių tęstinumas, nuolatinė užimtumo didinimo programos įgyvendinimo priežiūra ir tikslinimas pagal kintančias aplinkybes;
5.5. efektyvumo – užimtumo didinimo programos rengiamos nustatant vertinimo kriterijus, kuriais siekiama įvertinti, ar efektyviai teikiamos Paslaugos ir įgyvendinamos Priemonės;
5.6. ekonomiškumo – maksimalus užimtumo didinimo programai įgyvendinti skirtų lėšų panaudojimas, vadovaujantis ekonominio naudingumo principu, tiek rengiant užimtumo didinimo programą, tiek ją įgyvendinant;
5.7. viešumo – užimtumo didinimo programos ir ją įgyvendinant pasiektų rezultatų, užimtumo didinimo programai skirtų lėšų panaudojimo viešinimas.

III SKYRIUS
UŽIMTUMO DIDINIMO PROGRAMŲ RENGIMAS

6. Užimtumo didinimo programą sudaro šios dalys: 
TAR pastaba. pakeitimas taikomas 2026 metų ir vėlesnėms savivaldybių užimtumo didinimo programoms. 
Punkto pakeitimai:
Nr. A1-239,
2025-05-05,
paskelbta TAR 2025-05-05, i. k. 2025-07998            
6.1. įvadas, kuriame pateikiama bendra informacija apie užimtumo didinimo programą, nustatomi tikslai;
6.2. būklės analizė, kurioje nurodoma:
6.2.1. pagrindiniai darbo rinkos ir asmenų užimtumo būklės duomenys (užimtumo lygis, nedarbo lygis, darbo rinkai besirengiančių asmenų skaičius, užimtų gyventojų struktūra ir skaičius);
6.2.2. savivaldybės socialinė, ekonominė ir demografinė situacija, darbo rinkos tendencijos savivaldybėje ir (ar) jos seniūnijose ir palyginimas su bendra šalies situacija;
6.2.3. informacija apie praėjusių metų užimtumo didinimo programos įgyvendinimą, pateikiama pagal Aprašo 6.7 papunktį;
6.2.4. Tikslinės grupės užimtumo didinimo ir įsidarbinimo problemų sprendimo poreikiai, jiems tenkinti tinkamos Paslaugos ir (ar) Priemonės;
6.2.5. kokių rezultatų tikimasi, kokiai daliai Tikslinės grupės asmenų galėtų pavykti išspręsti įsidarbinimą ribojančias aplinkybes ir (ar) įsitvirtinti darbo rinkoje, įgyvendinus užimtumo didinimo programą;
6.3. metinis finansavimo planas, kuriame nurodoma:
6.3.1. užimtumo didinimo programos finansavimo galimybių analizė, atlikta įvertinus  savivaldybės biudžeto išteklius, Lietuvos Respublikos valstybės biudžeto specialių tikslinių dotacijų savivaldybių biudžetams lėšas, galimybes pasinaudoti Europos Sąjungos struktūrinių fondų lėšomis ir kitais užimtumo didinimo programos finansavimo lėšų šaltiniais;
6.3.2. užimtumo didinimo programos lėšos pagal numatomas teikti Paslaugas ir (ar) vykdyti Priemones, nurodant vidutinę Paslaugos ir (ar) Priemonės kainą vienam asmeniui ir numatomą asmenų, kurie galės pasinaudoti Paslaugomis ir (ar) Priemonėmis, skaičių; Paslaugų ir Priemonių finansavimo būdai;
6.4. Užimtumo didinimo programoje dalyvaujantys subjektai:
6.4.1. Tikslinės grupės, kurioms numatoma įgyvendinti Priemones ir (ar) teikti Paslaugas;
6.4.2. Priemonių įgyvendinimą koordinuojantis savivaldybės administracijos valstybės tarnautojas ar darbuotojas arba savivaldybės institucijos įgaliotos įstaigos paskirtas asmuo (toliau – Priemonių koordinatorius), atsakingas už Priemonių įgyvendinimo koordinavimą (pareigybės pavadinimas); 
Papunkčio pakeitimai:
Nr. A1-455,
2023-07-05,
paskelbta TAR 2023-07-05, i. k. 2023-14045            

6.4.3. Susitarimų dėl integracijos į darbo rinką (toliau – Susitarimas) su Tikslinėmis grupėmis rengimą ir pasirašymą vykdantis bei Susitarimų įgyvendinimą koordinuojantis savivaldybės administracijos valstybės tarnautojas ar darbuotojas arba savivaldybės institucijos įgaliotos įstaigos paskirtas asmuo, turintis:
6.4.3.1. aukštąjį universitetinį socialinių mokslų studijų krypčių grupės išsilavinimą (bakalauro kvalifikacinį laipsnį) ar jam lygiavertę aukštojo mokslo kvalifikaciją arba aukštąjį koleginį socialinių mokslų studijų krypčių grupės išsilavinimą su profesinio bakalauro kvalifikaciniu laipsniu ar jam lygiavertę aukštojo mokslo kvalifikaciją, arba
6.4.3.2. aukštąjį universitetinį išsilavinimą (bakalauro kvalifikacinį laipsnį) ar jam lygiavertę aukštojo mokslo kvalifikaciją, arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiavertę aukštojo mokslo kvalifikaciją ir ne mažesnę kaip vienų metų darbo su nedirbančiais ar socialinę riziką patiriančiais ir kitais asmenimis, kurie yra jautresni socialiniams, ekonominiams iššūkiams, rizikoms ir turi mažiau išteklių su jais sėkmingai susidoroti, patirtį (toliau – Atvejo vadybininkas) (pareigybės pavadinimas); 
TAR pastaba. 6.4.3 papunktyje numatyti atvejo vadybininko išsilavinimo ir darbo patirties reikalavimai taikomi tik įsigaliojus šiam įsakymui į atvejo vadybininko pareigas priimamiems asmenims.   
Papunkčio pakeitimai:
Nr. A1-455,
2023-07-05,
paskelbta TAR 2023-07-05, i. k. 2023-14045            
Nr. A1-239,
2025-05-05,
paskelbta TAR 2025-05-05, i. k. 2025-07998            

6.4.4. Atvejo komanda, skirta Tikslinių grupių įsidarbinimą ribojančioms aplinkybėms pašalinti, (toliau – Atvejo komanda) – sudaroma iš savivaldybės administracijos, Užimtumo tarnybos, Paslaugų ir (ar) Priemonių teikėjų, darbdavių atstovų ir kitų asmenų (pareigybių pavadinimai). Atvejo komandos veiklą koordinuoja Atvejo vadybininkas arba kitas savivaldybės institucijos įgaliotas asmuo; 
Papunkčio pakeitimai:
Nr. A1-455,
2023-07-05,
paskelbta TAR 2023-07-05, i. k. 2023-14045            
Nr. A1-705,
2024-10-24,
paskelbta TAR 2024-10-24, i. k. 2024-18486            

6.4.5. savivaldybės institucija, kuri: 
6.4.5.1. užtikrina sklandų Tikslinių grupių aptarnavimą, Paslaugų ir (ar) Priemonių joms teikimą; 
6.4.5.2. paskiria Priemonių koordinatorių (-ius) ir Atvejo vadybininką (-us) (nurodomas pareigybės pavadinimas) arba suteikia įgaliojimus tai padaryti kitai įstaigai;
6.4.5.3. organizuoja Atvejo vadybininko (-ų) mokymus; 
6.4.5.4. sudaro Atvejo komandas; 
6.4.5.5. informuoja savivaldybėje veikiančias nevyriausybines organizacijas (toliau – NVO)  ir Užimtumo tarnybą apie užimtumo didinimo programą; 
6.4.6. Užimtumo tarnyba, kuri bendradarbiauja su Institucijomis ir (ar) įstaigomis, teikia Užimtumo įstatyme nustatytas darbo rinkos paslaugas, įgyvendina aktyvios darbo rinkos politikos priemones ir vykdo kitas Užimtumo įstatyme nustatytas funkcijas užimtumui didinti;
6.4.7. NVO ir kiti asmenys, kuriuos rekomenduojama pasitelkti Paslaugoms įsigyti;
6.5. Paslaugų ir (ar) Priemonių planas, kuriame nurodoma:
6.5.1. Paslaugos, kurios skirtos:
6.5.1.1. palydėti ir padėti Tikslinėms grupėms gauti socialines paslaugas (nurodytas Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“), sveikatos, švietimo ir kitas paslaugas;
6.5.1.2. įgyti socialinių įgūdžių ir (ar) motyvacijos dirbti;
6.5.1.3. padėti įgyvendinti darbo pareigas ir šeimos nario ar kartu gyvenančio asmens priežiūrą ar slaugą arba padėti pašalinti kitas darbo ir šeimos gyvenimo derinimo kliūtis; 
Papunkčio pakeitimai:
Nr. A1-455,
2023-07-05,
paskelbta TAR 2023-07-05, i. k. 2023-14045            

6.5.1.4. paskatinti grįžti į darbo rinką įsiskolinimų turinčius asmenis, kuriems apribotas disponavimas piniginėmis lėšomis ir (ar) antstolio, kitų institucijų ar pareigūnų nurodymu priverstinai nurašomos piniginės lėšos skolai apmokėti;
6.5.1.5 padėti asmeniui atvykti iš nuolatinės gyvenamosios vietos į Paslaugų teikimo ir (arba) Priemonių organizavimo vietą; 
Papunkčio pakeitimai:
Nr. A1-705,
2024-10-24,
paskelbta TAR 2024-10-24, i. k. 2024-18486            

6.5.1.6. gydyti priklausomybes nuo alkoholio, narkotinių, psichotropinių ir kitų psichiką veikiančių medžiagų, azartinių žaidimų;
6.5.1.7. palaikyti Tikslines grupes, dirbančias terminuotus darbus ne ilgiau nei 6 mėnesius, darbo vietoje; 
Papunkčio pakeitimai:
Nr. A1-705,
2024-10-24,
paskelbta TAR 2024-10-24, i. k. 2024-18486            

6.5.1.8. šalinti kitas kliūtis Tikslinių grupių tvariam užimtumui. 
Papunkčio pakeitimai:
Nr. A1-455,
2023-07-05,
paskelbta TAR 2023-07-05, i. k. 2023-14045            
Nr. A1-705,
2024-10-24,
paskelbta TAR 2024-10-24, i. k. 2024-18486            

6.5.1.9. Neteko galios nuo 2025-01-01
Papunkčio naikinimas:
Nr. A1-705,
2024-10-24,
paskelbta TAR 2024-10-24, i. k. 2024-18486        
Papildyta papunkčiu:
Nr. A1-455,
2023-07-05,
paskelbta TAR 2023-07-05, i. k. 2023-14045        

6.5.2. Priemonės:
6.5.2.1. terminuotas asmens įdarbinimas; 
Papunkčio pakeitimai:
Nr. A1-705,
2024-10-24,
paskelbta TAR 2024-10-24, i. k. 2024-18486            

6.5.2.2. kitos priemonės, skirtos asmeniui įveiklinti;
6.5.3. galimi Paslaugų ir Priemonių teikėjai (juridinio asmens pavadinimas arba fizinio asmens vardas ir pavardė);
6.6. užimtumo didinimo programos įgyvendinimo etapai:
6.6.1. Tikslinės grupės siuntimas dalyvauti užimtumo didinimo programoje: savivaldybės ir (ar) NVO darbuotojai, seniūnijos, kurioje gyvena asmuo, seniūnas, šeimos atvejo vadybininkai, socialiniai darbuotojai, nustatę, kad asmeniui tikslinga dalyvauti užimtumo didinimo programoje, nukreipia jį į Užimtumo tarnybą, arba Užimtumo tarnyba, pati nustačiusi, kad asmeniui tikslinga dalyvauti užimtumo didinimo programoje, su asmeniu sudaro individualaus užimtumo veiklos planą, kaip numatyta Darbo rinkos paslaugų teikimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2017 m. liepos 21 d. įsakymu Nr. A1-394 „Dėl Darbo rinkos paslaugų teikimo sąlygų ir tvarkos aprašo patvirtinimo“, 34 punkte, kuriame numato dalyvavimą užimtumo didinimo programoje ir siunčia Užimtumo įstatymo 48 straipsnio 2 dalies 1–10 ir 12 punktuose nurodytus asmenis pas Priemonių koordinatorių, o darbo rinkai besirengiančius asmenis – pas Atvejo vadybininką; 
Papunkčio pakeitimai:
Nr. A1-705,
2024-10-24,
paskelbta TAR 2024-10-24, i. k. 2024-18486            

6.6.2. Atvejo vadybininko, savivaldybės mero ar jo įgalioto savivaldybės administracijos direktoriaus nustatyta tvarka atliekamas darbo rinkai besirengiančių asmenų, o prireikus – kitų Užimtumo įstatymo 48 straipsnio 2 dalies 1–10 ir 12 punktuose nurodytų asmenų poreikių ir galimybių įvertinimas pagal:  
Papunkčio pakeitimai:
Nr. A1-455,
2023-07-05,
paskelbta TAR 2023-07-05, i. k. 2023-14045            
Nr. A1-705,
2024-10-24,
paskelbta TAR 2024-10-24, i. k. 2024-18486            
6.6.2.1. Užimtumo tarnybos pateiktą informaciją apie asmens įsidarbinimą ribojančias aplinkybes, darbo paiešką, teiktas ir teikiamas paslaugas, taikytas ir taikomas priemones bei kitą Darbo ieškančio asmens kortelėje, kurios forma patvirtinta Užimtumo tarnybos direktoriaus įsakymu (toliau – Darbo ieškančio asmens kortelė), esančią informaciją; 
Papunkčio pakeitimai:
Nr. A1-455,
2023-07-05,
paskelbta TAR 2023-07-05, i. k. 2023-14045            

6.6.2.2. savivaldybės informaciją apie asmeniui teiktą piniginę socialinę paramą ir socialines paslaugas;
6.6.2.3. informaciją apie asmens dalyvavimą NVO ir kitų organizacijų įgyvendintuose projektuose ir vykdytose veiklose bei jam teiktas paslaugas, skirtas nedirbantiems asmenims; 
Papunkčio pakeitimai:
Nr. A1-705,
2024-10-24,
paskelbta TAR 2024-10-24, i. k. 2024-18486            

6.6.2.4. kitą asmens pateiktą informaciją, susijusią su galimybėmis ir kliūtimis jam integruotis į darbo rinką;
6.6.3. Atvejo komandos ir Atvejo vadybininko veiksmai, parenkant Paslaugas darbo rinkai besirengiančiam asmeniui, o esant poreikiui, kitiems Užimtumo įstatymo 48 straipsnio 2 dalies 1–10 ir 12 punktuose nurodytiems asmenims:
6.6.3.1. Atvejo vadybininkas, atlikęs asmens poreikių ir galimybių įvertinimą, organizuoja Atvejo komandos susitikimą, kuriame apibūdina šio asmens situaciją (aptaria surinktą informaciją ir prieitas išvadas, atlikus asmens poreikių ir galimybių įvertinimą);
6.6.3.2. Atvejo komanda, išanalizavusi asmens situaciją, pateikia Atvejo vadybininkui pasiūlymus dėl Paslaugų parinkimo, jų apimties, teikimo eiliškumo;
6.6.3.3. atsižvelgdamas į Atvejo komandos pateiktus pasiūlymus, Atvejo vadybininkas parenka reikalingas Paslaugas; 
Papunkčio pakeitimai:
Nr. A1-705,
2024-10-24,
paskelbta TAR 2024-10-24, i. k. 2024-18486            

6.6.4. Susitarimo parengimas ir pasirašymas: Atvejo vadybininkas, parengia ir su asmeniu pasirašo Susitarimą, kuriame nurodomas jo tikslas,  Atvejo vadybininko ir asmens teisės bei pareigos, numatomos teikti Paslaugos, jų apimtis, Paslaugų teikėjai, Paslaugų teikimo eiliškumas ir tvarka;
6.6.5. Susitarimo įgyvendinimas:
6.6.5.1. Atvejo vadybininkas koordinuoja Susitarimo įgyvendinimą, rengia jo pakeitimo ir nutraukimo projektus, renka informaciją apie asmens pasiektus rezultatus dalyvaujant užimtumo didinimo programoje (pasiektas rezultatas, data); 
6.6.5.2. pasirašius Susitarimą, Atvejo vadybininkas, iki pradedant teikti Paslaugas, suorganizuoja asmens susitikimą (-us) su vykdant Susitarimą numatytų teikti Paslaugų ar Priemonių teikėjais, o prireikus arba Atvejo komandai pasiūlius – su potencialaus (-ių) darbdavio (-ių) atstovu (-ais);
6.6.5.3. Atvejo vadybininkas, nustatęs, kad suteiktos visos Susitarime numatytos Paslaugos arba gavęs informacijos, kad Susitarimas nevykdomas, siūlo Atvejo komandai įvertinti asmenį ir spręsti dėl Susitarimo pakeitimo ar nutraukimo tikslingumo;
6.6.5.4. Atvejo komanda, gavusi Aprašo 6.6.5.3 papunktyje nurodytą informaciją, vertina darbo rinkai besirengiančio asmens pasirengimą darbo rinkai arba asmens pasirengimą dalyvauti Priemonėse ir Susitarimo pakeitimo ar nutraukimo tikslingumą. Įvertinus, kad:
6.6.5.4.1. darbo rinkai besirengiantis asmuo yra pasirengęs darbo rinkai ir šiam asmeniui raštu patvirtinus apie pasirengimą įsidarbinti priimant darbo pasiūlymą (nurodomas vardas, pavardė, gimimo data ir patvirtinimas apie pasirengimą įsidarbinti priimant darbo pasiūlymą), Susitarimas yra nutraukiamas ir Atvejo vadybininkas apie Susitarimo nutraukimą per 3 darbo dienas informuoja Užimtumo tarnybą (nurodomas vardas, pavardė, gimimo data, Susitarimo numeris ir nutraukimo data);
6.6.5.4.2. Užimtumo įstatymo 48 straipsnio 2 dalies 1–10 ir (ar) 12 punktuose nurodytas asmuo yra pasirengęs dalyvauti Priemonėse arba darbo rinkai besirengiančiam asmeniui yra poreikis dalyvauti Priemonėse, Susitarimas pakeičiamas įtraukiant Priemonę (-es) (jei įtraukiama Aprašo 6.5.2.1 papunktyje nurodyta Priemonė, tai ne ilgesniam kaip 6 mėnesių laikotarpiui) ir nutraukiamas pabaigus dalyvavimą Priemonėje (-se) ir Paslaugų teikimą. Apie Susitarimo nutraukimą Atvejo vadybininkas per 3 darbo dienas informuoja Užimtumo tarnybą (nurodomas vardas, pavardė, gimimo data, Susitarimo numeris ir nutraukimo data); 
Papunkčio pakeitimai:
Nr. A1-705,
2024-10-24,
paskelbta TAR 2024-10-24, i. k. 2024-18486            

6.6.5.4.3. Susitarimas nėra vykdomas, nustatomos Susitarimo nevykdymo priežastys, Susitarimas nutraukiamas ir Atvejo vadybininkas apie Susitarimo nutraukimą per 3 darbo dienas informuoja Užimtumo tarnybą (nurodomas vardas, pavardė, gimimo data, Susitarimo numeris ir nutraukimo data);
6.6.5.4.4. yra poreikis keisti pagal Susitarimą teikiamas Paslaugas ir (ar) Priemones, jų apimtį, teikimo eiliškumą, Susitarimas pakeičiamas;
6.6.5.5. asmeniui savarankiškai įsidarbinus terminuotai ne ilgesniam kaip 6 mėnesių trukmės laikotarpiui arba pradėjus vykdyti individualią veiklą pagal verslo liudijimą, ketinant ją vykdyti ne ilgiau kaip 6 mėnesius, ir prireikus tęsti Paslaugų teikimą, Susitarimas gali būti nenutraukiamas nurodytu laikotarpiu. 
Papunkčio pakeitimai:
Nr. A1-455,
2023-07-05,
paskelbta TAR 2023-07-05, i. k. 2023-14045            

6.6.6. Priemonių koordinatoriaus veiksmai:
6.6.6.1. Užimtumo įstatymo 48 straipsnio 2 dalies 1–10 ir 12 punktuose nurodytų asmenų galimybių dalyvauti Priemonėse vertinimas, kuris atliekamas pagal paties asmens ir (ar) Užimtumo tarnybos pateiktą informaciją apie asmens sveikatą, apribojimus dirbti siūlomą darbą, darbo patirtį, taikytas ir taikomas priemones ir (ar) paslaugas bei kitą informaciją, nurodytą Darbo ieškančio asmens kortelėje; 
6.6.6.2. Priemonių parinkimas Užimtumo įstatymo 48 straipsnio 2 dalies 1–10 ir 12 punktuose nurodytiems asmenims, jeigu nustatoma, kad jie yra pasirengę ir gali dalyvauti Priemonėse, bei darbo rinkai besirengiantiems asmenims, jeigu Atvejo komanda po Paslaugų teikimo nustato poreikį dalyvauti Priemonėse;
6.6.6.3. Užimtumo įstatymo 48 straipsnio 2 dalies 1–10 ir 12 punktuose nurodytų asmenų nusiuntimas pas Atvejo vadybininką, jeigu nustatoma, kad jie nėra pasirengę dalyvauti Priemonėse ir būtų tikslinga šiems asmenims teikti Paslaugas; 
Papunkčio pakeitimai:
Nr. A1-705,
2024-10-24,
paskelbta TAR 2024-10-24, i. k. 2024-18486            

6.7. kasmetinė užimtumo didinimo programos įgyvendinimo priežiūra ir įvertinimas, kuriame nurodoma:
6.7.1. užimtumo didinimo programos įgyvendinimo priežiūros subjektai (juridinio asmens pavadinimas); 
6.7.2. informacija apie praėjusių metų užimtumo didinimo programos įgyvendinimą:
6.7.2.1. užimtumo didinimo programoje dalyvavusių asmenų skaičius;
6.7.2.2. kokios Paslaugos ir kokiam asmenų skaičiui buvo suteiktos;
6.7.2.3. kokios Paslaugos teiktos savivaldybės lėšomis ir kokios įsigytos iš kitų paslaugų teikėjų;
6.7.2.4. darbdavių, dalyvavusių organizuojant Priemones, skaičius ir sąrašas (juridinio asmens pavadinimas arba fizinio asmens vardas ir pavardė);
6.7.2.5. įgyvendintos Priemonės ir jose dalyvavusių asmenų skaičius;
6.7.2.6. darbo rinkai besirengiančių asmenų, po Paslaugų ir Priemonių gavimo tapusių bedarbiais ir pasirengusių darbo rinkai, skaičius;
6.7.3. vertinimo kriterijai, kuriais siekiama įvertinti, ar efektyviai teikiamos Paslaugos ir įgyvendinamos Priemonės:
6.7.3.1. pasibaigus užimtumo didinimo programoms per 6 mėnesius dirbo arba vykdė savarankišką veiklą asmenų dalis iš užimtumo didinimo programų dalyvių skaičiaus, procentai;
6.7.3.2. pasibaigus užimtumo didinimo programoms po 6 mėnesių dirbo arba vykdė savarankišką veiklą asmenų dalis iš užimtumo didinimo programų dalyvių skaičiaus, procentai;
6.7.4. kiek papildomai lėšų užimtumo didinimo programai įgyvendinti buvo skirta ir panaudota iš savivaldybės biudžeto lėšų ir (arba) kitų finansavimo šaltinių; 
Papunkčio pakeitimai:
Nr. A1-455,
2023-07-05,
paskelbta TAR 2023-07-05, i. k. 2023-14045            

6.8. viešinimas nurodant, kaip numatoma viešinti:
6.8.1. užimtumo didinimo programą ir ją įgyvendinant pasiektus rezultatus; 
6.8.2. užimtumo didinimo programai skirtų lėšų panaudojimą.

IV SKYRIUS
UŽIMTUMO DIDINIMO PROGRAMOS FINANSAVIMAS

7. Užimtumo didinimo programos finansuojamos iš Lietuvos Respublikos valstybės biudžeto specialių tikslinių dotacijų savivaldybių biudžetams lėšų, savivaldybės biudžeto išteklių, Europos Sąjungos struktūrinių fondų lėšomis ir kitų užimtumo didinimo programos finansavimo lėšų šaltinių. 
8. Iš valstybės biudžeto specialių tikslinių dotacijų savivaldybių biudžetams savivaldybių dalyvavimo rengiant ir įgyvendinant užimtumo didinimo programas funkcijai vykdyti skirtos lėšos naudojamos Paslaugoms teikti, Priemonėms įgyvendinti ir Atvejo vadybininko darbo užmokesčiui mokėti. 
Punkto pakeitimai:
Nr. A1-239,
2025-05-05,
paskelbta TAR 2025-05-05, i. k. 2025-07998            

8¹. Savivaldybės, kuri įgyvendina Priemones ir organizuoja Paslaugų teikimą, Priemonėms įgyvendinti panaudotos lėšos turi sudaryti ne daugiau kaip 40 procentų visų savivaldybės užimtumo didinimo programai įgyvendinti iš valstybės biudžeto specialių tikslinių dotacijų savivaldybių biudžetams skirtų lėšų. Savivaldybei, kuri įgyvendina tik Priemones, skiriama ne daugiau kaip 40 procentų maksimalaus lėšų poreikio sumos, apskaičiuojamos vadovaujantis Specialių tikslinių dotacijų savivaldybių biudžetams lėšų apskaičiavimo metodika, patvirtinta Lietuvos Respublikos socialinės apsaugos ir darbo ministro 2006 m. liepos 13 d. įsakymu Nr. A1‑193 „Dėl Specialių tikslinių dotacijų savivaldybių biudžetams lėšų apskaičiavimo metodikos patvirtinimo“. 
TAR pastaba. 81 punktas taikomas 2026 metų ir vėlesnėms savivaldybių užimtumo didinimo programoms.   
Papildyta punktu:
Nr. A1-239,
2025-05-05,
paskelbta TAR 2025-05-05, i. k. 2025-07998        

9. Jeigu savivaldybės biudžetas laiku nepatvirtinamas, lėšos užimtumo didinimo programai finansuoti nuo finansinių metų pradžios iki savivaldybės biudžeto patvirtinimo kiekvieną mėnesį negali viršyti 1/12 praėjusių metų savivaldybės biudžete užimtumo didinimo programai skirtų lėšų.
10. Valstybės biudžeto lėšos, skirtos užimtumo didinimo programoms įgyvendinti, paskirstomos, pervedamos, naudojamos ir už jas atsiskaitoma vadovaujantis Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. birželio 9 d. įsakymu Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“, nustatyta tvarka. Užimtumo didinimo programoms administruoti skirtos lėšos naudojamos Lietuvos Respublikos valstybės biudžeto lėšų, skirtų specialioms tikslinėms dotacijoms socialinėms išmokoms, kompensacijoms, socialinei paramai mokiniams, užimtumo didinimo programoms ir socialinėms paslaugoms administruoti, naudojimo ir atsiskaitymo už jų panaudojimą tvarkos aprašo, patvirtinto Lietuvos Respublikos socialinės apsaugos ir darbo ministro 2008 m. lapkričio 28 d. įsakymu Nr. A1-387 „Dėl Lietuvos Respublikos valstybės biudžeto lėšų, skirtų specialioms tikslinėms dotacijoms socialinėms išmokoms, kompensacijoms, socialinei paramai mokiniams, užimtumo didinimo programoms ir socialinėms paslaugoms administruoti, naudojimo ir atsiskaitymo už jų panaudojimą tvarkos aprašo patvirtinimo“, 5 punkte nustatyta tvarka. 
Punkto pakeitimai:
Nr. A1-705,
2024-10-24,
paskelbta TAR 2024-10-24, i. k. 2024-18486            

V SKYRIUS
BAIGIAMOSIOS NUOSTATOS

11. Rengiant užimtumo didinimo programą, rekomenduojama taikyti asmenų apklausos, duomenų analizės metodus, naudoti oficialius Valstybės duomenų agentūros skelbiamus duomenis, Užimtumo tarnybos valdomos informacinės sistemos bei interneto svetainėje skelbiamus duomenis, kitų valstybės ir (ar) savivaldybių institucijų ir (ar) įstaigų pateiktą informaciją. 
Punkto pakeitimai:
Nr. A1-705,
2024-10-24,
paskelbta TAR 2024-10-24, i. k. 2024-18486            

12. Užimtumo tarnyba savo interneto svetainėje pasibaigus ketvirčiui, iki kito ketvirčio pirmojo mėnesio 20 d., o pasibaigus kalendoriniams metams, iki kitų metų sausio 20 d., skelbia užimtumo didinimo programų dalyvių integracijos į darbo rinką rodiklius pagal savivaldybes: pasibaigus užimtumo didinimo programoms per 6 mėnesius dirbo arba vykdė savarankišką veiklą asmenų dalis iš užimtumo didinimo programų dalyvių skaičiaus, procentai; pasibaigus užimtumo didinimo programoms po 6 mėnesių dirbo arba vykdė savarankišką veiklą asmenų dalis iš užimtumo didinimo programų dalyvių skaičiaus, procentai.
13. Trišalė taryba prie Užimtumo tarnybos prie Lietuvos Respublikos socialinės apsaugos ir darbo ministerijos svarsto ir teikia savivaldybėms pasiūlymus dėl jų rengiamų / parengtų užimtumo didinimo programų rengimo tikslingumo Trišalės tarybos prie Užimtumo tarnybos prie Lietuvos Respublikos socialinės apsaugos ir darbo ministerijos patvirtinto darbo reglamento nustatyta tvarka.
14. Įgyvendindami aprašą, duomenų valdytojai užtikrina, kad jų atliekamas asmens duomenų tvarkymas atitiktų Reglamento (ES) 2016/679 ir kitų teisės aktų, reglamentuojančių asmens duomenų apsaugą ir tvarkymą, reikalavimus.
15. Dokumentai saugomi Lietuvos Respublikos dokumentų ir archyvų įstatymo nustatyta tvarka Lietuvos vyriausiojo archyvaro nustatytais terminais.
16. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.

____________________
Priedo pakeitimai:
Nr. A1-911,
2022-12-30,
paskelbta TAR 2022-12-30, i. k. 2022-27659            



Pakeitimai:

1.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-548,
2018-10-05,
paskelbta TAR 2018-10-05, i. k. 2018-15847                
Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo

2.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-442,
2022-06-28,
paskelbta TAR 2022-06-28, i. k. 2022-13920                
Dėl Socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo

3.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-911,
2022-12-30,
paskelbta TAR 2022-12-30, i. k. 2022-27659                
Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo

4.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-455,
2023-07-05,
paskelbta TAR 2023-07-05, i. k. 2023-14045                
Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo

5.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-705,
2024-10-24,
paskelbta TAR 2024-10-24, i. k. 2024-18486                
Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo

6.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-239,
2025-05-05,
paskelbta TAR 2025-05-05, i. k. 2025-07998                
Dėl Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ pakeitimo

